Ouzhpenn pemp bloaz ha tregont eo ar Porsche 911, un oad a zoare evit ur charr-tan a zo bet lakaet war ziskouez evit ar wech kentañ e Frankfurt e miz Gwengolo 1963, da vare Saloñs ar C’hirri-tan. Den ebet n’en dije soñjet d’ar poent-se e vije bet anezhañ choazh hiziv an deiz ! Neus karr-tan all ebet en e rummad (hini an «xa0Douristelezh Veurxa0») hag a zo par d’an 911, abaoe keit-all ma vez. Ken alies m’eo bet tapet ar maout gantañ er redadegoù. Anavezet er bed a-bezh gant an holl re a blij dezho ar c’hirri-tan, ganet e spered lemm Ferry Porsche hag e hini e vab Ferdinand Alexander, «xa0Butzixa0», bez’ eo an 911 disoc’h ur mennozh ijinet gant ar chelenner brudet Ferdinand Porsche, tad Ferry ha tad-kozh «xa0Butzixa0», anat deoc’h, an hini m’eo bet ijinet gantañ ar Volkswagen ken brudet, anvet «xa0Buochig-Douexa0», ar charr-tan ez eus bet lakaet da zont er-maez ar muiañ a skouerennoù anezhañ (ne vez ket savet ken ar Vuochig-Doue e Bro-Alamagn abaoe 1979; koulskoude e vez kendalchet d’ober e Mechiko hag e Brazil, ouzhpenn 50 vloaz goude bezañ bet lakaet war ar stern).